[{"text_idx": "#000000", "text": "Zenbat kontsumitzen du nire udalak?\n1. lerroa: Etxebideren laguntzak partikularrentzat\nEraginkortasun Energetikoa hobetzeko Next laguntzak\n2. lerroa: Etxebideren laguntzak komunitateentzat\nNEXT laguntzak proiektuak idazteko eta dagoen Eraikinaren Liburua egiteko"}, {"text_idx": "#000004", "text": "2. lerroa: Etxebideren laguntzak komunitateentzat\nNEXT laguntzak proiektuak idazteko eta dagoen Eraikinaren Liburua egiteko"}, {"text_idx": "#000005", "text": "Martxan da Heldu! ekintzailetza-programaren bigarren edizioa"}, {"text_idx": "#000006", "text": "Debegesarekin lankidetzan egingo da eta parte hartu nahi dutenek uztailaren 24ra arte eman dezakete izena\nProgramaren helburua da enpresa-ideia bat duten pertsonei aholkularitza eta laguntza ematea ideia hori probatzeko eta baliozkotzeko"}, {"text_idx": "#000008", "text": "Programaren lan-saioak irailean hasiko dira eta izena emateko epea uztailaren 24ra arte (egun hori barne) egongo da zabalik. Interesdunek hemen eman dezakete izena."}, {"text_idx": "#000009", "text": "Programa hau enpresa bat sortzeko ideia berritzaile bat izan eta proiektua Eibarren garatu nahi duen edonori dago zuzenduta. Honako jarduera-lerroak lehenetsiko dira: doitasun-ingeniaritza, industriari lotutako zerbitzuak, 4.0 industria, klima-aldaketa eta energia iraunkorra, eta kirolari aplikatutako teknologiak."}, {"text_idx": "#000010", "text": "Parte hartzen duten pertsonek ikaskuntza-prozesu erabat praktikoa garatu ahal izango dute emaitzak lortzera bideratua, eta arloko adituek gidatua."}, {"text_idx": "#000011", "text": "Horretarako, 100 ordu baino gehiago jasoko dituzte formazioan eta aholkularitzan. 40 ordu inguru formazio espezializatukoak izango dira, 50 ordu aholkularitzakoak eta 20 ordu tutoretza-saioetakoak. Landuko diren gaiak: negozio-ideiaren definizioa, proiektuaren zabalkundea, eta egitasmoa abian jartzeko beharrezkoak diren alderdi guztiak (baliozkotzea, estrategia, finantza-plana, marketin- eta salmenta-plana, ekipoak eta pertsonak, eta legezko alderdiak). Hori guztia emaitza zehatzak eta erabilgarriak lortzera zuzenduta."}, {"text_idx": "#000012", "text": "Saioetan zehar, besteak beste, hainbat zerbitzu eta bitarteko jarriko dira ekintzaileen esku: tresna eta metodologia berritzaileak, ekintzaileen komunitate batekin harremanetan jartzeko aukera, instalazioak, finantzabideak eta inbertitzaile potentzialekiko kontaktua, BPTD elkarteko enpresa eta erakundeekin kontrastatzeko aukera eta ikusgarritasuna eta networking-a."}, {"text_idx": "#000013", "text": "Gainera, hala exijitzen duten proiektuek puntako profesionalen laguntza jasotzen jarraitu ahal izango dute, EHUNDU eta MAKE IN ekintzailetza-programen bidez. Lehena \u2013 EHUNDU \u2013 enpresa-proiektu bat abian jartzea zailtzen edo zalantzan jartzen duten gai espezifikoak konpontzera bideratuta dago, eta bigarrena \u2013 MAKE IN \u2013 enpresa-ekimen berriak merkatuarekin konektatzera."}, {"text_idx": "#000014", "text": "HELDU! programaren lehen edizioak oso emaitza onak izan zituen, iazko irailean hasi eta lau hilabetetan zehar garatu ondoren. 9 ekintzaile lanean aritu ziren Debegesako instalazioetan Udalak abian jarritako enpresa-inkubagailu berrian, aldez aurretik programan parte hartzeko hautatuak izan ziren izaera berritzaileko sei proiektutan."}, {"text_idx": "#000015", "text": "Parte-hartzaileek landu zituzten proiektuak eta ideiak, besteak beste, ingeniaritzako aholkularitzan, ingurumen-kudeaketan, energian, lean manufacturing-ean edo armagintzan oinarritu ziren. Eta, emaitza gisa, 2 proiektuk erabaki dute beren ekimenak martxan jartzea."}]